21/05/2024

**ΑΝΑΚΟΙΝΩΣΗ**

Με το τέλος της σχολικής χρονιάς 2023-2024, είναι με απογοήτευσή μας που παρατηρήσαμε να λαμβάνουν χώρα οι πιο κάτω παραβάσεις από πλευράς μαθητών/τριών, καθ’ όλη τη διάρκεια της χρονιάς και να συνεχίζουν ακόμη και σήμερα, παρόλες τις αναφορές μας προς τα αρμόδια άτομα:

* Μη καταβολή κομίστρου μαθητικού εισιτηρίου μονής διαδρομής
* Μη έγκαιρη ανανέωση μαθητικής κάρτας λεωφορείου
* Κάπνισμα τσιγάρων εντός του λεωφορείου
* Ζημιές και βανδαλισμοί εντός και εκτός λεωφορείου
* Σκουπίδια σε καθίσματα και στο πάτωμα του λεωφορείου
* Ανάρμοστη συμπεριφορά προς οδηγούς και ελεγκτές
* Ανυπακοή στις οδηγίες ασφάλειας

Τέτοιες παραβάσεις έχουν ως αποτέλεσμα τη μη ομαλή διεκπεραίωση της μαθητικής υπηρεσίας, επιφέρουν επιπρόσθετο κόστος στους ιδιώτες συνεργάτες μας για επιδιόρθωση των λεωφορείων τους και δημιουργούν αναταραχή μεταξύ των οδηγών και των μαθητών. Η ανάγκη για επίλυση των πιο πάνω θεμάτων καθίσταται επιτακτική ώστε να συνεχίσει η μαθητική υπηρεσία να προσφέρεται και να λειτουργεί απρόσκοπτα και καλούμε όλα τα σχολεία, γονείς, κηδεμόνες και άλλους αρμόδιους φορείς να συνεργαστούν και να προβούν στις ανάλογες ενέργειες ώστε να επιλυθούν. Επιπλέον παράκλησή μας είναι όπως υποδείξουν στους μαθητές και μαθήτριες τις δέουσες συμπεριφορές σεβασμού έναντι των συνεπιβατών τους, των ανθρώπων που τους εξυπηρετούν και των ξένων περιουσιών.

Ως Πάροχος της Σχολικής Υπηρεσίας, επιθυμούμε να σας ενημερώσουμε ότι από τη Τετάρτη 22/05/2024, δεν θα ανεχτούμε ξανά τέτοιες παραβάσεις και ανάρμοστες συμπεριφορές εντός των λεωφορείων μας και κανένας μαθητής/τρια δεν θα μεταφέρεται σε πρωινή ή/και μεσημβρινή διαδρομή:

* Χωρίς έγκυρη μαθητική κάρτα ή απόδειξη ανανέωσης της
* Χωρίς πληρωμή κομίστρου μαθητικού εισιτηρίου μονής διαδρομής σε περίπτωση μη έγκυρης μαθητικής κάρτας ή απόδειξη ανανέωσης της
* Εάν καπνίζει οποιασδήποτε μορφής τσιγάρο εντός του λεωφορείου
* Εάν προκαλεί ζημιές και βανδαλισμούς στο λεωφορείο
* Εάν δεν σέβεται και δεν ακολουθεί τις οδηγίες του οδηγού ή/και ελεγκτή για την ασφαλή μεταφορά του/της

Παρακαλούμε όπως η παρούσα ανακοίνωση αναρτηθεί και γνωστοποιηθεί σε όλους τους Συνδέσμους Γονέων, Κηδεμόνων και άλλων αρμόδιων φορέων καθώς επίσης και στους μαθητές και μαθήτριες.

Η ασφαλής και έγκαιρη μεταφορά των μαθητών/τριών ήταν και παραμένει ο πρωταρχικός μας στόχος και προσβλέπουμε στη δική σας συνεργασία και βοήθεια ώστε να συνεχίσουμε να την προσφέρουμε.

Σας ευχαριστούμε.

Nicosia Public Transport